Kontraktstillegg for BIM-leveransen

Dette er et tillegg til avtale av dd.mm.aaaa. Tillegget består av to deler, hvor del 1 er til utfylling og del 2 inneholder generelle bestemmelser.

[Det må inntas en bestemmelse om kontraktstilleggets rang i forhold til andre dokumenter. Normalt må Del 1 gjelde foran andre dokumenter i avtalen, unntatt avtaledokument. Del 2 må gjelde foran generelle kontraktsvilkår NS 8401/ NS 8402.]

### DEL 1 For utfylling

1. **Format**

BIM-modell leveres i IFC-format. Evt. avvik fra / tillegg til dette, presiseres her:

…………………………………………………………

1. **Formål**

BIM-modell forutsettes brukt til følgende formål. Må spesifiseres og inngå i BIM execution plan (BEP):

…………………………………………………………

BEP utarbeides av:

…………………………………………………………

1. **Prosjekteringsverktøy**

Den prosjekterende benytter følgende prosjekteringsverktøy for utarbeidelse av sin BIM-modell:

…………………………………………………………

Med mindre annet er avtalt lagres proprietær modell iht. den prosjekterendes rutiner.

Dersom oppdragsgiver ønsker annen form for lagring, spesifiser her:

…………………………………………………………

1. **Verktøy for kommunikasjon og samhandling**

Med mindre annet er avtalt er det epost og møtereferat som er akseptert som kommunikasjon om valg av løsninger, varsel, krav og andre meldinger som skal gis etter kontrakten.

Dersom det er avtalt annen form for kommunikasjon, spesifiser her:

…………………………………………………………

1. **Levering av BIM-modell**

BIM-modell skal leveres på plattform, prosjekthotell eller i skytjeneste:

* hvor den prosjekterende styrer hvem som har tilgang
* hvor oppdragsgiver eller tredjepart styrer hvem som har tilgang

Valgt løsning skal spesifiseres under og beskrives i BIM execution plan:

………………………………………………………………

Plattform, prosjekthotell eller skytjeneste som benyttes i prosjektet er valgt av:

* oppdragsgiver
* den prosjekterende
* oppdragsgiver og den prosjekterende i fellesskap
* ……..

1. **Øvrige BIM-ytelser**

Spesifiseres i vedlegg:

…………………………………………………………

1. **BIM-krav**

Dersom prosjektet har egne kravdokumenter for BIM skal disse spesifiseres her:

…………………………………………………………

1. **Annet**

…………………………………………………………

Sted: Dato:

…………………………………………… ……………………………………………….

Prosjekterende Oppdragsgiver

### DEL 2 Generelle bestemmelser

### Definisjoner

1. BIM-modell: fag-modell i åpent format som leveres enten som sluttprodukt eller til avtalte tidspunkt/milepæler, typisk ved faseoverganger.
2. Tverrfaglig sammenstillingsmodell: sammenstilling av de enkelte BIM-modeller, jf. A, som f.eks. benyttes til innsyn og tverrfaglig kontroll.
3. Proprietær modell: den enkelte prosjekterendes digitale arbeidsmodell i lukket format, som f.eks. i Revit, Archicad, Tekla e.l.
4. BEP - BIM Execution Plan (BIM gjennomføringsplan).

### Rettigheter til prosjektmaterialet

Oppdragsgiver har rett til leveranse i det eller de formater som er avtalt.

Oppdragsgiver har rett til å bruke BIM-modell til gjennomføring av prosjektet, senere drift, vedlikehold, ombygging eller påbygging.

Den prosjekterende har alle øvrige rettigheter til sine ideer og det materiale han har utarbeidet. Den prosjekterendes proprietære modell er dennes arbeidsverktøy og eiendom.

Objektbibliotek, maler og verktøy som den prosjekterende selv har utviklet er den prosjekterendes eiendom.

### Rang

Dersom ikke annet er avtalt vil følgende rangordning være gjeldende ved avvik i informasjon:

1. Beskrivelse
2. Tegning
3. BIM-modell

### Formål med BIM-modell

BIM-modell kan kun benyttes til de formål som er avtalt.

Tverrfaglig sammenstillingsmodell må bestilles særskilt av prosjektleder/BIM-koordinator for prosjektet.

Det skal utarbeides en omforent BIM-execution plan (BEP) som definerer prosesser og tekniske krav knyttet til digitale leveranser, eksempelvis standarder for filformater, leveranseprosesser, hvilken informasjon som er gyldig til hvilke tidspunkt (f.eks. statussetting MMI – Modell Modenhets Indeks) m.m

### Ansvar

Den prosjekterende har ansvar for at egen BIM-modell har det innhold og den kvalitet som er avtalt for ulike leveranser og milepæler.

BIM-modell blir kun kvalitetssikret for den informasjon (objekter, egenskaper og detaljeringsgrad) som leveransen krever.

Den prosjekterende kan ikke holdes ansvarlig for feil eller tap som følge av at BIM-modell er benyttet utover prosjektet eller til annet formål enn det som er definert del 1 pkt. B.

Den prosjekterende har ikke ansvar for feil eller forsinkelse forårsaket av andres input i BIM-modell eller for feil i programvare.

Dersom den prosjekterende pålegges å benytte objekter fra oppdragsgiverens, entreprenørens eller andres objektbibliotek, er den prosjekterende ikke ansvarlig for objektenes kvalitet eller byggbarhet.

Dersom BIM-modell inneholder informasjon som ikke omfattes av avtalen, kan denne informasjonen verken brukes eller videreformidles av oppdragsgiver og den prosjekterende kan ikke holdes ansvarlig for feil i denne informasjonen eller for tap som bruk av denne informasjonen medfører.

Prosjekterende er ikke ansvarlig for kvaliteten på mengdeuttak og kalkyler som gjøres fra BIM-modellen.

Prosjekterende er ikke ansvarlig for meromkostninger oppdragsgiver får ved prosjekteringsfeil, når oppdragsgiver overfor andre har inngått avtale om totalentreprise eller annen ”fast sum”, i den grad ansvaret går utover hva prosjekterende ellers ville vært ansvarlig for ved kontrakt direkte med byggherren. Tilsvarende gjelder ved andre kontraktsforhold hvor prosjektet skal videreselges til fastpris.

Den prosjekterende har ikke risikoen for feil og forsinkelser som skyldes bortfall eller nedetid i offentlig eller privat infrastruktur som f.eks. bredbånd, mobilnett, strøm, eller ved prosjekthotell, skytjeneste mv.

### Forhold til ansvarsrett

Dersom den prosjekterende pålegges å benytte elementer eller objekter fra oppdragsgivers eller entreprenørs objektbibliotek, kan den prosjekterende verken privatrettslig eller offentligrettslig ta ansvar for disse.

### Kommunikasjon, lagring og oppbevaring

Hvor prosjektering eller kommunikasjon skjer i sky, prosjekthotell e.l., og hvor prosjekterende kontrollerer tilgang gjelder følgende:

* Etter at oppdraget er avsluttet kan prosjekterende til enhver tid fri seg fra oppbevaringsplikten med en frist på 3 mnd.
* Oppbevaringsplikten innebærer ikke oppgradering og vedlikehold av filversjon.

Hvor prosjektering eller kommunikasjon skjer i sky, prosjekthotell e.l., og hvor oppdragsgiver, eller noen han svarer for, kontrollerer tilgang gjelder følgende:

* Prosjekterende har ikke oppbevaringsplikt for prosjektmateriale og kommunikasjon som slik lagres, jfr. bl.a. NS 8401:2010 pkt. 6.2.
* Oppdragsgiver kan ikke fjerne tilgangen til prosjekterende uten at det er varslet på forhånd og oppdragsgiver har ivaretatt prosjekterendes rett til kopi mv., etter denne bestemmelsen.
* Under oppdraget har den prosjekterende til enhver tid rett til å vederlagsfritt få utlevert all kommunikasjon den prosjekterende har vært delaktig i eller har brukt som grunnlag og alle dokumenter og filer den prosjekterende har stått som mottaker eller avsender av.
* Ved avslutning av prosjekterendes oppdrag og ved relevante milepæler, skal oppdragsgiver påse at prosjekterende vederlagsfritt mottar en kopi/backup av følgende materiale lagret i skyen/prosjekthotellet:
  + eget prosjekteringsbidrag
  + prosjekteringsunderlag som den prosjekterende har basert sin prosjektering på
  + kommunikasjon mellom aktørene i prosjektet som prosjekterende er en del av eller som angår prosjekterende eller ytelse, eller som er relevant for prosjekterende